АҞӘА, цәыббра 18 – Sputnik, Бадри Есиава. Акипарисҵла Донецктәи жәлар рреспублика аномерқәа змаз автомашьына иақәҳаит Гәдоуҭа араион Приморское ақыҭан. Абри атәы Sputnik Аԥсны акорреспондент изеиҭеиҳәеит Афонҿыцтәи АҶА аҟәша аиҳабы Џьон Мишьелиа.
"Ахҭыс аҭыԥ аман Приморское ақыҭа иалсуа ареспубликатә трассаҿы. Автомашьына хҩык ауаа ҭан, аӡәгьы ааха имоуит", - иҳәеит иара.
Аҵла амашьына ахыб аҟәаҟәеит, асаркьақәа ԥнаҽит ҳәа азгәеиҭоит Мишьелиа.